cyanic-selkie/wikianc huggingface dataset:
Իվան Պունի
Կենսագրություն
Նախնական նկարչական կրթությունն ստացել է տանը, դասեր է վերցրել Իլյա Ռեպինից, ում ազդեցությամբ էլ ընտրել է նկարչի մասնագիտությունը։ Նրա հայրը երազում էր որդու ռազմական կարիերայի մասին, այդ իսկ պատճառով նա ստիպված էր 1900-1908 թվականներին սովորել Նիկոլաևյան ռազմական ակադեմիայում։ 1910-1911 թվականներին կատարել է իր առաջին ճանապարհորդությունը դեպի Փարիզ, որտեղ աշխատել է Ժյուլիանի ակադեմիայում, Կոլարոսի ակադեմիայում և այլն ։ Պունին Փարիզում իր համար բացահայտում է Պոլ Սեզանի, Նաբի խմբի, կուբիստների և ֆովիստների ստեղծագործությունները։ 1912 թվականին Իտալիայով վերադառնալով Պետերբուրգ, Պունին ծանոթացել է Նիկոլայ Իվանովիչ Կուլբինի, Դ. Դ. Բուրլյուկի, Վլադիմիր Վլադիմիրովիչ Մայակովսկու, Վ. Խլեբնիկովի, Կազիմիր Մալևիչի հետ, մասնակցել է «Երիտասարդների միություն» ցուցահանդեսին։ 1913 թվականին ամուսնացել է Քսենյա Բոգուսլավսկայայի հետ, ով նույնպես նկարիչ էր, ինչպես նաև` դիզայներ և պոետ։ 1915 թվականին վերադառնալով Պետրոգրադ, Պունին դարձել է ֆուտուրիստական սկանդալային «Տրամվայ դեպի» և «0,10» ցուցադրությունների կազմակերպիչը և գլխավոր հովանավորը։ Իր հորը պատկանող նրա բնակարանը Սանկտ Պետերբուրգում 1913-1915 թվականներին եղել է նկարիչների, պոետների, ավանգարդիստների և ֆուտուրիստների հանդիպման վայր։ 1918 թվականին նա մասնակցել է Պետրոգրադի` հեղափոխության տոնակատարության ձևավորման աշխատանքներին ։ 1919 թվականին Իվան Պունին դասավանդել է Վիտեբսկի Գեղարվեստական ինստիտուտում, ուր նա ժամանել է Մարկ Շագալի հրավերով։ 1919 թվականի հոկտեմբերին վերադարձել է Պետերբուրգ, իսկ 1919 թվականի վերջին Պունին Ֆինլանդիայով գաղթել է Գերմանիա, հետո` Ֆրանսիա։ 1921 թվականին բեռլինյան Շտուրմ պատկերասրահի սեփականատեր Հերվերդ Վալդենը անց է կացրել Պունիի աշխատանքների անհատական ցուցահանդես։ 1923 թվականին Բեռլինում հրապարակվել է Պունիի «Ժամանակակից գեղանկարչություն» ծրագրային տեքստը, որով նա ավարտել է իր գործունեությունը ոչ առարկայական արվեստի ոլորտում։
Ֆրանսիայում վերջնականորեն հաստատվելուց հետո 1924 թվականին Պունիի ոճը քայլ առ քայլ մոտեցել է քնարական պրիմիտիվիզմին, որը մոտ էր նրան կատարողական ոգով. այս ոճով էին աշխատել նաև Պիեռ Բոնարը և Էդուար Վյուարը։ 1946 թվականին Իվան Պունին ստացել է Ֆրանսիայի քաղաքացիություն։ Մահացել է 1956 թվականին դեկտեմբերի 28-ին, Փարիզում։ 1921-1956 թվականներին Պունին Բեռլինում, Փարիզում, Նյու Յորքում և Լոնդոնում անց է կացրել 12 անհատական ցուցահանդես և մասնակցել է շուրջ հարյուր խմբակային ցուցահանդեսների։
Հղումներ
Կատեգորիա:Ժյուլիանի ակադեմիայի շրջանավարտներ Կատեգորիա:Նովոդևիչյան գերեզմանատանը թաղվածներ
Հերսե (արբանյակ)
Հերսեն ունի մոտ 2 կմ տրամագիծ, և պտտվում է Յուպիտերի շուրջ միջինում 23 097 000 միլիոն կմ հեռավորության վրա, 715,4 օրվա ընթացքում ։ Արբանյակի ուղեծրի թեքումը կազմում է 164,2° խավարածրի հարթության նկատմամբ (161° Յուպիտերի հասարակածի նկատմամբ), իսկ էքսցենտրիսիտետը 0,200 է ։
Հերսեն պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Արբանյակի անունը տրվել է 2002 թվականի հոկտեմբերին, այն անվանվել է Հունական դիցաբանության ցողի աստվածուհի Հերսեի անունով, ով Զևսի և Սելենեի դուստրն էր ։ 2019 թվականին նույն դիցաբանական կերպարի անունով է անվանվել նաև Յուպիտերի LXXI - Հերսա արբանյակը ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Օգոստոսի 30
Օգոստոսի 30, տարվա 242-րդ (նահանջ տարիներին՝ 243-րդ) օրն է։
Կալի երգը
«Կալի երգը», Հովհաննես Թումանյանի բանաստեղծություններից ։
Պատմություն
Այս բանաստեղծության ակունքը ժողովրդական է ։
Գրության ստույգ թվականն հայտնի չէ ։
Բնագիրը չի պահպանվել։
Բանաստեղծությունն առաջին անգամ տպագրվել է 1908 թվականին « Լուսաբեր » դասագրքի երկրորդ հատորում (էջ 110), այնուհետև՝ 1909 թվականին « Լուսաբեր » դասագրքի երրորդ հատորում (էջ145), ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 239)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Լուսաբեր» դասագրքի երրորդ հատորից ։
Ծանոթագրություններ
Կատեգորիա:Բանաստեղծություններ
Հայկ Հովհաննիսյան (մարզական մեկնաբան)
Հայկ Հովհաննիսյան (ծնվ. 1990 թվականի փետրվարի 26),
Կենսագրություն
Ծնվել է Երևանում։ 2006 թվականին ավարտել է Երևանի թիվ 187 միջնակարգ դպրոցը։ 2006-2010 թվականներին սովորել է Հայաստանում՝ ֆրանսիական համալսարանի իրավաբանական ֆակուլտետում և ստացել իրավագետի որակավորում։ Դարձել է Թենիսի Հայաստանի պատանեկան մրցաշարերի 8-ակի մրցանակակիր։
2012 թվականին ավարտել է ՈւԵՖԱ-ի և ՀՖՖ-ի մարզչական դասընթացը և ստացել «Բ» կարգի որակավորում։
2013 թվականին ՀՀ արդարադատության նախարարության կողմից որակավորվել է որպես նոտարական գործողություններին մասնակցող` ֆրանսերենի թարգմանիչ, 2014 թվականին՝ որպես իտալերենի թարգմանիչ։
Գործունեություն
2011-13 թվականներին Արարատ ֆուտբոլային ակումբում աշխատել է որպես տրանսֆերների ու արտոնագրման հարցերի պատասխանատու, համատեղությամբ՝ նաև իրավաբան։
2013 թվականին Երկիր Մեդիա հեռուստաընկերությունում աշխատել է որպես մարզական մեկնաբան։
2014 թվականին նույն պարտականությունները կատարել է Արմնյուզ հեռուստաընկերությունում։
Նույն թվականին Պերուջայի համալսարանում ուսանելուն զուգընթաց, ստանձնել է «Պերուջա» ֆուտբոլային ակումբի պատանեկան թիմի 2-րդ մարզչի պարտականությունները (Պոնտե Վալեչեպիում կայացած Կանչելոտիի հուշամրցաշարում թիմի հետ նվաճել է հաղթողի գավաթը) ։
2014 թվականից «Միջազգային ակադեմիա» կրթական հասարակական կազմակերպությունում դասավանդում է ընդհանուր իտալերեն, իսկ Հայկական 3-րդ հեռուստաալիքով հեղինակում և վարում է «Ռեկորդապատում» հաղորդաշարը ու հանդիսանում է հեռուստաալիքի մարզական մեկնաբանը։
Հոլանդիայի ծաղկանոցները
«Հոլանդիայի ծաղկանոցները» (Bloembollenveld), հոլանդացի նկարիչ, պոստիմպրեսիոնիզմի և Էքսպրեսիոնիզմի կարկառուն ներկայացուցիչ Վինսենթ վան Գոգի նկարներից։ Հեղինակը կտավը վրձնել է 1883 թվականին։ Յուղաներկով կտավի չափերն են՝ 48 × 65 սմ։ «Հոլանդիայի ծաղկանոցները» ստեղծագործությունն այսօր պահպանվում և ցուցադրվում է Արվեստի ազգային պատկերասրահում (Վաշինգտոն, ԱՄՆ)։
Պատմություն
«Հոլանդիայի ծաղկանոցները» ստեղծագործությունն ունի մեկ անվանում ևս, այն է՝ «Սոխուկավորների դաշտը»։ Այս կտավը առաջինն էր Վինսենթ վան Գոգի ստեղծագործական կյանքում, որտեղ պատկերված են ծաղկանոցներ։
Հեղինակը դաշտում ուղղանկյունաձև հատվածներ է առանձնացրել՝ կապույտ, դեղին, վարդագույն, ինչպես նաև կարմիր։ «Հոլանդիայի ծաղկանոցները» ստեղծագործությունում Վինսենթ վան Գոգը պատկերել է հակինթներ։ Այս կտավում հեղինակը մեծ հետաքրքրություն է դրսևորել հեռանկարի հանդեպ ։
Նկարի ստորին հատվածը, որտեղ միայն ծաղկանոցներն են, իրենից յուրատեսակ համայնապատկեր է ներկայացնում։ Հորիզոնին երևում են մերկ ծառեր և տներ։
Վինսենթ վան Գոգը 1883 թվականին «Հոլանդիայի ծաղկանոցները» ստեղծագործությունը նկարել է Նիդեռլանդների Հաագա քաղաքում։
Արտաքին հղումներ
Կատեգորիա:1883 նկարներ Կատեգորիա:Վինսենթ վան Գոգի նկարներ Կատեգորիա:Նիդերլանդների արվեստ Կատեգորիա:Էքսպրեսիոնիզմ Կատեգորիա:Վաշինգտոնի Արվեստի ազգային պատկերասրահի նկարներ
Սան Բոնիֆաչո
Սան Բոնիֆաչո (San Bonifacio), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 17 371 մարդ։ Խտությունը կազմում է 526 մարդ/կմ²։ Տարածքը գրավում է 33,9 կմ²։ Փոստային ինդեքս՝ 37047։ Հեռախոսային կոդ՝ 045։
Հռիփսիմյանց կույսեր
Հռիփսիմյանց կույսեր, սուրբ Հռիփսիմյանց և սուրբ Գայանյանց կույսեր (նահատակվել են 301 թվականին, Վաղարշապատ), տոնելի քրիստոնյա վկայուհիներ, նահատակներ։ Հռիփսիմյանց կույսերը առաքինազարդ վանական կյանք են վարել Հռոմում, իրենց մայրապետի՝ Գայանե կույսի առաջնորդությամբ։ Հռոմի Դիոկղետիանոս կայսրի (284-305) հալածանքներից խուսափելով՝ ի վերջո ապաստանել են Հայաստանում (Վաղարշապատի Հնձանք կոչված վայրում)։ Ավանդությունը հալածանքների պատճառ է համարում այն, որ կույսերից գեղեցկագույնը՝ երկնավոր հարս Հռիփսիմեն, հրաժարվել է Դիոկղետիանոս կայսրի առաջարկներից՝ դառնալու նրա կինը և Հռոմի կայսրուհին։ Կայսրը լուր է հղել Հայոց Տրդատ Գ Մեծ թագավորին, որ գտնի Հայաստանում ապաստանած կույսերին և վերադարձնի Հռոմ, բայց եթե ուզենա, կարող է և կնության առնել Հռիփսիմեին։ Տրդատ թագավորը, գտնելով կույսերին ու տեսնելով Հռիփսիմեի գեղեցկությունը, ինքն էլ է ցանկությամբ համակվել։ Հռիփսիմեն հրաժարվել է Տրդատից ևս։ Դրա համար նրան ենթարկել են անլուր չարչարանքների, կտրել լեզուն, հանել աչքերը և քառատելով այրել։ Սրահար են արել նաև Հռիփսիմեի 32 հավատակից վկայուհիներին։ Սրբուհիների մարմինները 9 օր մնացել են անթաղ, մինչև որ Խոր Վիրապից դուրս եկած Գրիգոր Լուսավորիչը ամփոփել է նրանց մարմինները տապաններում ու թաղել իրենց նահատակության տեղերում՝ Հռիփսիմեին՝ իր հավատակիցների հետ, Գայանյանց կույսերին՝ առանձին, իսկ հիվանդության պատճառով Հնձանք վայրում միայնակ մնացած կույսին՝ Հնձանքում, որտեղ հետագայում Նահապետ Ա Եդեսացի կաթողիկոսը կառուցել է Սուրբ Շողակաթ վանքը։
Սուրբ Հռիփսիմեի վկայարանի վրա Կոմիտաս Ա Աղցեցի կաթողիկոսը 618 թվականին կառուցել է Էջմիածնի Սուրբ Հռիփսիմե եկեղեցին, որի խորանի գետնահարկ մատուռի մեջ այսօր զետեղված է մնում սրբուհու տապանը։ Իսկ Եզր Ա Փառաժնակերտցի կաթողիկոսը Սուրբ Գայանյանց կույսերի մատուռի տեղում բարձրացրել է Էջմիածնի Սուրբ Գայանե վանքը։ Այս տաճարների ներքո մեծամեծ քարերով շինված գետնափորեր կան, որտեղ ամփոփված են կույսերի ոսկորները։
Հայաստան եկած կույսերի թիվը, ըստ Ագաթանգեղոսի, 70-ից ավելի էր, նահատակվածներինը՝ 37։ Հանվանե հիշատակված են Հռիփսիմեն, Գայանեն, Նունեն, Շողակաթը և Մարիանեն։ Գրիգոր Ա Լուսավորիչը Հռիփսիմյանց կույսերին դասել է սրբերի շարքը։ Որպես սրբեր Հռիփսիմեն և Գայանեն նշվում են ոչ միայն հայերեն, այլև հունարեն, լատիներեն, արաբերեն, ղպտիերեն, ռուսերեն Հայսմավուրքներում։
Հռիփսիմյանց կույսերի նահատակությունը հիմք է հանդիսացել հայ քրիստոնեական գրականության վաղ հուշարձաններից մեկի՝ Հռիփսիմյանց վկայաբանության համար, որը անցնելով Ագաթանգեղոսի և Մովսես Խորենացու Պատմությունների մեջ, լայն տարածում է ստացել ինչպես հայ, այնպես էլ ողջ միջնադարյան քրիստոնեական գրականության էջերում։
Սուրբ Հռիփսիմե վանքի օծման կապակցությամբ 618 թվականին Կոմիտաս Ա Աղցեցի կաթողիկոսը գրել է Սբ. Հռիփսիմյանց կույսերին նվիրված շարականը.
Հայ եկեղեցին Սուրբ Հռիփսիմյանց կույսերի հիշատակը տոնում է Սուրբ Զատկին հաջորդող կիրակիից հետո՝ երկուշաբթի օրը։
Պատկերասրահ
Կատեգորիա:Հայ Առաքելական Եկեղեցու սրբեր
Ազգային տեխնիկական թանգարան
Ազգային տեխնիկական թանգարան, թանգարան Պրահայում, որտեղ ներկայացված են տեխնիկական ձեռքբերումները, այդ թվում՝ լուսանկարչության զարգացման հավաքածուներ, տպագրական արհեստներ, տրանսպորտային արդյունաբերություն, ռազմական գործ, աստղագիտություն։ Հիմնադրվել է 1908 թվականին։
Պատմություն
Շինարարությունն ավարտվել է 1942 թվականին ։
Այսօրվա դրությամբ շենքի ընդհանուր տեսքը չի փոխվել։
Ազգային տեխնիկական թանգարանը երկար ժամանակ փակվել է վերակառուցման համար։ Այսօր վերականգնված օբյեկտներն իրենց ողջ հմայքով ներկայանում են հանդիսատեսին։ Նրանց շնորհիվ այցելուները ծանոթանում են չեխական տրանսպորտի պատմությանը, տարբեր ժամանակների տեխնիկական դիզայնին, ինչպես նաև գրատպությանը և լուսանկարչական արվեստին։
Տրանսպորտային միջոցների ցուցահանդես
Տաղավարներից մեկում կենտրոնացված է տրանսպորտի մեծ հավաքածուն։ Յուրաքանչյուր ոք կարող է դիտել անցած հարյուրամյակի մեքենաները, որոնք օգտագործվել են չեխերի կողմից։ Որոշ նմուշներ պատկանել են հայտնի քաղաքական և մշակութային գործիչների։
Ավարտական երեկո
Ավարտական երեկո (նույնպես ավարտական հանդես), արարողություն, որը կապված է ուսումնական հաստատության ավարտման հետ։ Ավարտական երեկոները սովորաբար անցկացնում են դպրոցներում, քոլեջներում, ավագ ուսումնական հաստատություններում։ Արարողությունը հաճախ բաժանվում է երկու մասի՝ պաշտոնական և հանդիսավոր։ Պաշտոնական մասի ժամանակ շրջանավարտներին հանձնում են ատեստատներ և դիպլոմներ։ Հանդիսավոր մասը կապված է կոնկրետ հաստատության տարբեր ավանդույթների հետ, դրա հիմքում հաճախ զվարճալի ծրագիր է ընկած։
Ազգային տեխնիկական թանգարան
Լուսանկարների սրահ
Այցելուների ուշադրությանն են ներկայացվում ժամանակի լուսանկարչական սարքավորումները, այդ թվում նաև լուսանկարներ ստանալու ամենահին մոդելը։ Տեխնիկայի ընդարձակ հավաքածուն համալրված է վերջիններիս միջոցով նկարահանված հին լուսանկարներով։
Ավարտական երեկո
Ավարտական երեկոներ ԱՄՆ-ում
ԱՄՆ-ում ավարտական երեկոյի ամսաթիվը նշվում է դպրոցական օրացույցներում որպես degree day։ Այն կապված է դպրոցական կրթության նոր մակարդակի անցնելու հետ։
Ազգային տեխնիկական թանգարան
Տպագրության պատմության ցուցահանդես
Այստեղ ներկայացված է տպագրության ձևավորման պատմությունը, ինչպես նաև, թե ինչպես է զարգացել տպագրական սարքավորումն ինքնին։ Թանգարանում ներկայացված նմուշներից մի քանիսը բացառիկ բնույթ ունեն։ Դահլիճում կարող եք գտնել նաև աշխատող մեխանիզմներ ։
Ավարտական երեկո
Ավարտական երեկոներ ԱՄՆ-ում
Եվս մի անվանում․ prom (կրճատ ձև՝ promenade ՝ զբոսնել), օգտագործվում է ավելի հաճախ խոսակցականի և զանգվածային մշակույթի մեջ ։
Ազգային տեխնիկական թանգարան
Ճարտարապետական ցուցադրություն
Այս բաժինը պարունակում է երկրում հայտնի շենքերի և շինությունների մեծ թվով մակետներ ։ Այցելուն հետաքրքրությամբ կարող է հետևել, թե ինչպես է փոխվել քաղաքի տեսքը ժամանակի ընթացքում, քաղաքաշինության որ ոճերին են հավատարիմ եղել դիզայներները նախկինում, և որոնք են ներկայումս կիրառվում։
Ավարտական երեկո
Ավարտական երեկոներ ԱՄՆ-ում
Նմանատիպ արարողությունները անցկացվում են ավագ ուսումնական հաստատություններում այն ժամանակ, երբ ուսանողները գիտական աստիճան են ստանում (բակալավր, մագիստրոս)։ Ամերիկյան քոլեջների ամենահայտնի ավանդույթներից մեկը՝ ակադեմիական գլխարկները օդը նետելն է։
Ազգային տեխնիկական թանգարան
Աստղագիտություն
Այստեղ ներկայացված են ժամանակի չափման, երկնքի, մոլորակների շարժի դիտարկման, աստղագիտական քարտեզների գործիքներ։ Այս տաղավարում կենտրոնացված են ինչպես երկնային մարմինների դիտարկման ժամանակակից սարքերը, այնպես էլ անցյալ դարաշրջանների սարքեր։ Գործիքներից բացի՝ կան բազմաթիվ սխեմաներ, քարտեզներ, աստղագիտական ժամացույցներ։ Ամենահիշարժան ցուցանմուշներից մեկը վստահորեն կարելի է համարել աստղագիտական ժամացույցը, որը մեզ է հասել Վերածննդի դարաշրջանից։ Ի սկզբանե դրանք պատկանել են ալքիմիկոս և աստղագետ Տիխո Բրահեին, իսկ այսօր դա Պրահայի թանգարանի հպարտությունն է։
Այս սրահի առանձին ցուցափեղկի վրա կարելի է տեսնել 81 կգ քաշով մեծ երկնաքար, որը ընկել է Արգենտինայի տարածքում։
Ավարտական երեկո
Վիճաբանություններ
Ամբողջ պատմության ընթացքում ավարտական երեկոները եղել են շատ վիճաբանությունների աղբյուր, որոնց մեծամասնությունը կապված է ԼԳԲՏ ուսանողների հետ։
Ազգային տեխնիկական թանգարան
Աստղագիտություն
Սրահում ներկայացված են այնպիսի ցուցանմուշներ, որոնք պատմում են քիմիական արտադրության մասին ՝ միջնադարյան ալքիմիայից սկսած մինչև մեր օրերը։ Հատուկ ուշադրություն է դարձվում առօրյա կյանքի տարբեր ոլորտներում տարատեսակ քիմիական տարրերի օգտագործմանը։
Ավարտական երեկո
Ծանոթագրություններ
Կատեգորիա:Երիտասարդություն Կատեգորիա:1890-ականների հայտնություններ Կատեգորիա:Ամերիկյան մշակույթ Կատեգորիա:Երիտասարդական մշակույթ
Ազգային տեխնիկական թանգարան
Ժամանակի չափում
Այս տաղավարում կան ժամացույցների մոդելներ ՝ առաջիններից (արևային, ջրային, կրակի և այլն) մինչև ժամանակակից քրոնոմետրեր։ Ցուցահանդեսի հպարտությունն է Տիխո Բրահեին պատկանող ժամացույցը ։
Կենցաղային տեխնիկա
Ցուցահանդեսը նվիրված է հիմնականում XX դարի կենցաղային տեխնիկայի էվոլյուցիային։ Այստեղ ներկայացված են լվացքի մեքենաներ, արդուկներ, փոշեկուլներ, սրճաղացներ,  և այլ կենցաղային տեխնիկա ։
Մետալուրգիա
Այս սենյակը ներկայացնում է հանքաքարից երկաթ ստանալու բոլոր փուլերի և մարդկության պատմության վրա երկաթի ազդեցության մասին։
Հանքաքարի արդյունահանում
Ցուցահանդեսը նվիրված է ածուխի և այլ օգտակար հանածոների արդյունահանմանը։ Պարունակում է հանքերի մոդելներ, անցնող գործիքներ և հանքավայրերի կազմակերպման սխեմաներ ։ Ցուցահանդեսի առանձնահատկությունն իսկական ածուխի հանքն է, որը կարելի է այցելել առանձին տոմսով։
Վերջերս ամբողջ թանգարանում իրականացվել է կոլեկցիոն նյութի վերակառուցում և նորացում, որը տևել է շուրջ չորս տարի։ 2011 թվականի դեկտեմբերի 29-ին թանգարանի դռները բացվեցին ճանապարհորդների և քաղաքի բնակիչների առջև։ Վերանորոգումից հետո ցուցադրությունները նույնպես թարմացվեցին և էլ ավելի հետաքրքիր դարձան ։
Ծանոթագրություններ
Կատեգորիա:Տեխնիկական թանգարաններ Կատեգորիա:Մեքենաներ Կատեգորիա:Ինքնաթիռներ Կատեգորիա:Տեխնիկա ըստ երկրի Կատեգորիա:Տեխնիկական միջոցներ Կատեգորիա:Գնացքներ Կատեգորիա:Վիքիպեդիա:ՈՒՎ 2023-ի հոդվածներ
Արքե (արբանյակ)
Արքեն ունի մոտ 3 կմ տրամագիծ, և պտտվում է Յուպիտերի շուրջ միջինում 23 717 000 միլիոն կմ հեռավորության վրա, 746,185 օրվա ընթացքում ։ Արբանյակի ուղեծրի թեքումը կազմում է 165° խավարածրի հարթության նկատմամբ (162° Յուպիտերի հասարակածի նկատմամբ), իսկ էքսցենտրիսիտետը 0,149 է ։
Արքեն պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Արբանյակի անունը տրվել է 2005 թվականին, այն անվանվել է որոշ աղբյուրների համաձայն Հունական դիցաբանության չորրորդ մուսա Արքեի անունով ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
(454) Մաթեզիս
(454) Մաթեզիս (Mathesis), աստերոիդ աստերոիդների հիմնական գոտում։ Հայտնաբերվել է 1900 թվականի մարտի 28-ին Առնոլդ Շվասմանի կողմից Հայդելբերգում ։
Միջին հեռավորությունը Արեգակից կազմում է 2,62664 ա. մ., առավելագույնը մոտենում է 2,3342 ա. մ. հեռավորության վրա և հեռանում 2,919 ա. մ., իսկ Երկրի ուղեծրին Մաթեզիս աստերոիդը նվազագույնը մոտենում է 1,3307 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1554,89 երկրային օրվա ընթացքում, իր ուղեծրով շարժվելով միջինում 0,231528 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,3° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1900 թվականին հայտնաբերված աստղագիտական մարմիններ Կատեգորիա:Առնոլդ Շվասմանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ակնաբանություն
Ակնաբանություն, օֆթալմոլոգիա (ὀφθαλμός «աչք» +  «խոսք») գիտություն աչքի հիվանդությունների մասին, ընդգրկում է ակնագնդի, նրա հավելյալ և պաշտպանիչ մասերի բուժումն ու վիրահատությունները, ինչպես նաև ֆիզիոլոգիական օպտիկան։
Դերիլովո
Դերիլովո (Дерилове), գյուղ Ուկրաինայի Դոնեցկի մարզի Կրասնոլիմանի շրջանում։
Ակնաբանություն
Ուշ միջնադար
Աչքի հիվանդությունների նկարագրությանն ու բուժմանը մեծ տեղ են հատկացրել միջնադարի հայ բժիշկները։ Աչքի հիվանդությունների մասին Մխիթար Հերացու մեզ չհասած երկից «Վասն շինուածոյ և յորինուածոյ աչացն» արժեքավոր պատառիկը 17-րդ դար Ասար Սեբաստացին ընդգրկել է 12-րդ դար ասորի բժիշկ Աբու Սաիդի «Յադագս կազմութեան մարդոյ» աշխատության իր խմբագրած տարբերակում։ Հերացուն հայտնի են եղել եղջերաթաղանթի բորբոքման, տրախոմայի, գլաուկոմայի կլինիկ, նկարագրություններն ու բուժման եղանակները։ Աչքի մասին Հերացու ուսմունքը հետագայում զարգացրել է Ամիրդովլաթ Ամասիացին։ Նրա «Օգուտ բժշկութեան» աշխատությունում մանրամասն (20 գլուխ) նկարագրված են աչքի արտաքին մասերի հիվանդությունները (կոպերի այտուցը և էկզեման, շաղկապենու բորբոքային հիվանդությունները, եղջերաթաղանթի խոցերն ու հատը, վնասվածքային հիվանդությունները, տեսողության խանգարումները և այլն), դրանց բուժման (այդ թվում՝ վիրահատ.) եղանակները։ 17-րդ դ. Բունիաթ Սեբաստացին «Գիրք բժշկութեան տոմարի» աշխատությունում առանձին գլուխ է հատկացրել աչքի հիվանդություններին։ 20-րդ դ. սկզբին Հայաստանում մեծ համբավ է վայելել ակնաբույժ Ն. Նավասարդյանը (նախաձեռնել է Հայաստանում տրախոմայի դեմ պայքարը)։
Դերիլովո
2001 թվականի տվյալներով Դերիլովո գյուղում բնակվում էր 108 մարդ։
Ակնաբանություն
Խորհրդային շրջան
Հայաստանում ակնաբանության զարգացումը կապված է 1925 թվականին Երևանի համալսարանի բժշկական ֆակուլտետում Հ. Կանայանի նախաձեռնությամբ ակնաբանությունյան ամբիոնի ստեղծման հետ։ Կանայանն 1-ինն է հայկական թարգմանել U.U. Կրյուկովի և Վ.Պ. Օդինցովի «Աչքի հիվանդությունների դասագիրքը» (հրատարակչություն 1937)։
Դերիլովո
Արտաքին հղումներ
Կատեգորիա:Ուկրաինայի Դոնեցկի մարզի Կրասնոլիմանի շրջանի բնակավայրեր Կատեգորիա:Ուկրաինայի գյուղեր
Ակնաբանություն
Խորհրդային շրջան
Ամբիոնում սկզբնական շրջանում ուսումնասիրվել են տրախոմայի բուժման և Հայաստանում դրա վերացման հարցերը (Բ. Մելիք-Մուսյան)։ Բ. Մելիք-Մուսյանը և Հ. Գեմիրչօղլյանը Հայաստանում առաջինն են ներդրել (1954) էլեկտրացանցենագրության մեթոդը։ Զբաղվել են գարնանային կատառի և տրախոմայի տարածվածության, դրանց դեմ պայքարի ու բուժման հարցերով (Ե. Մեսրոպյան)։
Ուսումնասիրվել են Հայաստանում աչքի տոքսոպլազմոզի և սնկիկային հիվանդության տարածվածությունը, ախտորոշումն ու բուժումը, ինչպես նաև աչքի առաջային հատվածի պլաստիկ վիրահատության մեթոդները՝ պահածոյած սաղմնային հյուսվածքի և սոսնձի կիրառմամբ (Ս. Մուրադյան, Ռ. Նախիկյան, Լ. Գալըստյան)։ 1994 թվականին հրատարակվել է աչքի հիվանդությունների հայերեն 1-ին դասագիրքը (Տ. Օսիպյան, Ս. Մուրադյան, Մ. Գզգզյան, Ա. Մալայան)։ Աշխատանքներ են կատարվել աչքի վնասվածքների, դրանց կանխարգելման և բուժման հարցերի վերաբերյալ։ U. Մալայանի «Աղետների ժամանակ տեսողական օրգանի ախտահարումը» աշխատությունում վերլուծվել են 1988 թվականի դեկտեմբերի երկրաշարժի հետ կապված տեսող. օրգանի փոփոխությունները։ Նրա նախաձեռնությամբ Ս. Մալայանի անվ. ակնաբան, հանրապետական կլինիկ, կենտրոնի հիմքի վրա կազմակերպվել է աչքի միկրովիրաբուժ. վնասվածքաբանության 1-ին կենտրոնը, որտեղ Ա. Մալայանն 1-ին անգամ Հայաստանում կատարել է եղջերաթաղանթի և արհեստ, ոսպնյակի պատվաստում։ Երևանի Բժիշկների կատարելագործման ինստիտուտում (1997-ից՝ Ազգային առողջապահության ինստիտուտ) 1963 թվականին բացվել է աչքի հիվանդությունների ամբիոն, որտեղ Ե. Բլավատսկայայի ղեկավարությամբ աշխատանքներ են կատարվել ակնակապիճի չարորակ ուռուցքների տարածվածության, ախտորոշման և բուժման հարցերի վերաբերյալ։ Ե. Բլավատսկայան Հայաստանում 1-ինն է կիրառել սաղմնային եղջերաթաղանթը՝ եդջերապատվաստման նպատակով։ Արժեքավոր փորձարար, աշխատանք է կատարվել աչքի բեկունակությւսն խանգարումների շտկման նպատակով միջշերտային եղջերապատվաստման բնագավառում։ Մեթոդը լայն ճանաչում է գտել Հայաստանից դուրս։ Տբաղվել են ոսպնյակի մթագնման և դրանով տառապողների դիսպանսերացման (Հ. Միրզա Ավագյան), աչքի հետին հատվածի տարբեր հիվանդությունների ժամանակ կլինիկ. էլեկտրացանցենագրության (Լ. Բարսեդյան) հարցերով։
Հետխորհրդային շրջան
Սկսած 1988 թվականից, կապված երկրաշարժի, հետագայում ռազմական գործողությունների հետ, Հայաստանի տարածքում ավելացել է տեսողական օրգանների վնասվածքների քանակը, որը պահանջում էր մեծածավալ և բարձրորակ վերականգնող, վիրահատություններ։ Այդ նպատակով հայ ակնաբույժները կապեր հաստատեցին արտասահմանյան, հատկապես ԱՄՆ-ի ակնաբույժների հետ։ Արձագանքողներից 1-ինը Ռոջեր Հովհաննիսյանն էր։ Նա համախմբեց ամերիկյան ակնաբույժների մի ստվար խումբ, որոնց շնորհիվ Հայաստանում ներդրվեցին բազմաթիվ նորագույն վիրահատ, միջոցներ, բժշկ տեխնիկա։ Հայ ակնաբույժները հնարավորություն ունեցան ԱՄՆ-ում ծանոթանալ ակնաբանությունյան զարգացման մակարդակին և կատարելագործել իրենց մասնագիտական հմտությունները։
Կատեգորիա:Ակնաբուժություն
Մանսանեկե
Մանսանեկե (Manzaneque) մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Մոնտես-դե-Տոլեդո շրջանում։ Տարածքը կազմում է 12 կմ2, բնակչությունը` 465 մարդ (2010 թվականի տվյալներով)։ Պրովինցիայի վարչական կենտրոնից գտնվում է 37 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Ֆրանսիական ապուր սոխով
Ֆրանսիական ապուր սոխով (soupe à l'oignon), արգանակ սոխով, պանրով և բոված հացի կտորներով ։
Սոխով ապուրի ստեղծման պատմություն և պատրաստում
Սոխով ապուրները տարածված են եղել դեռ հին ժամանակներից։ Այս ապուրները եղել են հայտնի և տարածված հռոմեական ժամանակաշրջանում։ Ապուր պատրաստելու հիմնական բաղադրիչը՝ սոխը, հասանելի էր և հեշտ էր մշակվում, ինչի շնորհիվ սոխով ապուրը շատ աղքատ ընտանիքների հիմնական կերակուրն էր։
Սոխով ապուրի ժամանակակից տարբերակը եկել է Ֆրանսիայից, 17-րդ դարից։ Այն ժամանակ պատրաստվում էր չոր հացի կեղևից կամ բոված հացի կտորներից, արգանակից, տավարի մսից և թեթև տապակած կամ ամբողջ սոխի գլխից։ Ապուրը ձևավորում էին բոված հացի կտորներով :
Բնորոշում
Ապուրի հաճելի բույրը պայմանավորված է ոչ այնքան արգանակով, որքան շոգեխաշած սոխով։ Շոգեխարշումն այս դեպքում այնպիսի գործընթաց է, որի ընթացքում սոխը դանդաղ եփվելով տապակվում է՝ ձեռք բերելով կարմրագույն ոսկե-շագանակագույն գույն։ Այն պայմանավորված է սոխի մեջ պարունակվող շաքարի պնդացմամբ։ Հաճախ ապուրին հատուկ բարկահամություն տալու համար պատրաստ կերակուրի մեջ մինչ պատրաստելու ավարտն ավելացնում են չոր սպիտակ գինի, կոնյակ կամ խերես՝ ուժեղացնելով բույրը։ Մինչ մատուցելը ապուրը թրմում են փակ կաթսայի մեջ ։
Լեգենդ ապուրի ծագման մասին
Ըստ ֆրանսիական լեգենդի, սոխով ապուրն առաջին անգամ պատրաստել է Ֆրանսիայի թագավոր Լուի XV-ը ։ Մի անգամ ուշ գիշեր թագավորն ուտելու ցանկություն է ունեցել, բայց ոչինչ չի գտել իր որսորդական տանը, բացի սոխից, մի փոքր յուղից և շամպայնից։ Նա խառնել է գտած բաղադրիչները իրար ու եփել, և այդպես առաջացել է առաջին ֆրանսիական՝ սոխով ապուրը ։
Ալեքսանդր Դյուման իր «Մեծ խոհարարական բառարանում» (Le Grand Dictionnaire de Cuisine) առաջարկել է լեգենդի ավելի ծավալուն՝ «արքայական» տարբերակը. Լեհաստանի թագավոր Ստանիսլավ Լեշինսկին Վերսալ տանող ճանապարհին Շալոնի պանդոկում համտեսել է այդքան համեղ սոխով ապուրը և խոհարարից պահանջելով ստացել է բաղադրատոմսը, որը նա բերել է իր փեսային՝ Լուի XV-ին ։
Ըստ մեկ այլ լեգենդի սոխով ապուրը չափազանց տարածված է եղել փարիզյան շուկաներում։ Աշխատավորներն ու առևտրականները գիշերն ապուրի միջոցով վերականգնում էին օրվա ընթացքում սպառված ուժերը։ Այս սովորույթը հատկապես տարածված է եղել փարիզյան Լես Հալլես շրջանում, որը վերացել է 1971 թվականին։ Էմիլ Զոլան «Փարիզի որովայնը» (Le Ventre de Paris) վեպում գրել է Լես Հալլեսի մասին ։
Ֆրանսիայի Երրորդ հանրապետության ժամանակ սոխով ապուրը հայտնի է եղել ուտող-խմող մարդկանց շրջանում և համարվել է զարթխումի լավագույն միջոցը։
Ներկայումս սոխով ապուրն առաջարկվում է Փարիզի ռեստորանների մեծ մասում ։
Արտաքին հղումներ
Կատեգորիա:Եվրոպական խոհանոց Կատեգորիա:Ֆրանսիական խոհանոց Կատեգորիա:Ապուրներ Կատեգորիա:Ֆրանսիական ապուրներ
Էլեկտրա (օվկիանուհի)
Էլեկտրա (Ἠλέκτρα), հին հունական դիցաբանությունում օվկիանուհի, տիտան Օվկիանոսի և Տեթիսի դուստրը , Թավմասի կինը , որից ունեցել է Իրիսին և հարպիաներ Աելլլոյին ու Օկիպետային ։ Նաև Հիդասպի մայրն է ։
Հոմերոսյան հիմներում Էլեկտրան հիշատակվում է Պերսեփոնեի ուղեկիցների թվում ։ Համաձայն Կլավիդիանուսի՝ Էլեկտրան Պերսեփոնեի ստնտուն է ։
Գրականություն
Կատեգորիա:Հին հունական դիցաբանություն
Յուրկի Կատայնեն
Յուրկի Տապանի Կատայնեն (Jyrki Tapani Katainen, ), Ֆիննական պետական գործիչ և քաղաքական գործիչ, Ֆինլանդիայի վարչապետ (2011-2014 թվականներ), Ազգային կոալիցիայի կուսակցության նախագահ (Կոկոմուս) (2004-2014 թվականներ), խորհրդարանի պատգամավոր (1999 թվականից )։
2014 թվականի հուլիսի 16-ին Եվրախորհրդարանը հաստատեց Կատայնենին որպես Ֆինանսների եվրոպական հանձնակատար ։ Յունկերի եվրոպական հանձնաժողովում, որի մանդատը սկսվեց 2014 թվականի նոյեմբերին, Կատայնենը նշանակվեց փոխնախագահ՝ զբաղվածության, տնտեսական աճի, ներդրումների և մրցունակության հարցերով ։ 2020 թվականի սկզբից՝ Sitra նորարարության ֆոնդի տնօրեն։
Կենսագրություն
1990 թվականի մայիսին Յուրկին ավարտեց Սիլինյորվի անվան ճեմարանը և դարձավ դիմորդ։
1993 թվականից Սիյլինյարվի համայնքի ավագանու անդամ է։
1998 թվականին ավարտել է Տամպերի համալսարանը` մագիստրոսի կոչում ունենալով սոցիալական գիտությունների ոլորտում։ Նա իր աշխատանքային կարիերան սկսեց որպես ուսուցչի օգնական, ինչպես նաև պրակտիկա անցավ Լոնդոնում Ֆինլանդիայի դեսպանությունում։ Բացի այդ, ազգային կոալիցիա կուսակցության կրթության ասոցիացիայի (koulutussuunnittelija) ուսումնական ծրագրի (koulutussuunnittelija) կազմողն էր և հրահանգիչը։
1998-2000 թվականներին՝ Եվրոպական ժողովրդական կուսակցության երիտասարդական մասնաճյուղի նախագահի տեղակալ ։
ԱԺ պատգամավոր
1999 թվականի մարտին ընտրվեց Էդուսկունտայի պատգամավոր խորհրդարանական ընտրություններում։
2001 թվականին Յուրկին ստանձնեց «Կոկումուս» կուսակցության փոխնախագահի պաշտոնը, իսկ երեք տարի անց (2004 թվականին) գլխավորեց «Կոկումուս» կուսակցությունը՝ որպես նախագահ ։
2005 թվականին ընտրվել է Եվրոպական ժողովրդական կուսակցության փոխնախագահ։
Ֆինանսների նախարար
Կիվինիեմիի կառավարությունում, որը ձևավորվել է 2010 թվականի հունիսի 22-ին, պահպանել է ֆինանսների նախարարի իր պաշտոնը։
2010 թվականին Կատայնենը, երբ քննարկում էր տնտեսական ճգնաժամից առավել տուժած ԵՄ անդամ երկրներին ֆինանսական օգնությունը, Ֆինլանդիային խնդրեց այդպիսի օգնություն ցուցաբերել։
Վարչապետ
2011 թվականի հունիսի 22-ին Ֆինլանդիայի խորհրդարանը (էդուսկունտա) ընտրեց Յուրկի Կատայնենին որպես Ֆինլանդիայի նոր վարչապետ։ Կատայնենը դարձավ Ֆինլանդիայի կառավարության 63-րդ ղեկավարը և գլխավորեց նախարարների 72-րդ կաբինետը երկրի պատմության մեջ ։ Դրանից առաջ վերջին անգամ կոալիցիայի կուսակցության ներկայացուցիչը կառավարության ղեկավարն էր 1987-1991թվականներին (Հարրի Հոլկերի) ։
Փիլիսոփա Պեկկա Հիմանենի ֆիրմայից Ֆինլանդիայի զարգացման հեռանկարների վերաբերյալ ուսումնասիրություն կատարելու և Ֆինլանդիայի ճշմարիտ ֆրանսիացի պատգամավոր Պենտտի Օնոնենի կողմից Վարչապետին վստահություն քվեարկելու նախաձեռնության վերաբերյալ Կատայնենի գործողությունների հետաքննության հետ կապված, 141 պատգամավոր (16 դեմ, 14 պատգամավոր ձեռնպահ, 28-ը բացակայում էին) կողմ քվեարկեցին վարչապետին ։
2014 թվականի հունվարի 28-ին Եվրախորհրդարանում EPP-ի աջ կենտրոնամետ խմբի ղեկավար Ժոզեֆ Դոուլը EurActiv հանդեսին տված հարցազրույցում ֆինն վարչապետին անվանել էր Եվրահանձնաժողովի նախագահի պաշտոնի հնարավոր թեկնածուների թվում (նաև հնարավոր թեկնածուներ են ճանաչվել Լատվիայի նախկին վարչապետ Վալդիս Դոմբրովսկիսը, ներքին շուկայի հարցերով եվրահանձնակատար Միշել Բարնյեն և Լյուքսեմբուրգի նախկին վարչապետ Ժան Կլոդ Յունկերը)։ Ինքը՝ Կատայնենը, խոստացել է 2014 թվականի ապրիլին պատմել իր կարիերայի պլանների մասին ։ Ապրիլի 5-ին Կատայնենը հայտարարեց, որ ինքը չի առաջադրվի իրեն նախագահի պաշտոնում հունիսին կայանալիք Կոալիցիոն կուսակցության համագումարում և, համապատասխանաբար, կլքի վարչապետի պաշտոնը կուսակցության նոր առաջնորդ ընտրվելուց հետո։ Կատայնենը ասաց, որ ինքը հետաքրքրված է միջազգային ոլորտում աշխատանքով. մասնավորապես, չի բացառում Եվրամիությունում պաշտոն ստանձնելու հնարավորությունը, օրինակ՝ Եվրահանձնաժողովի անդամ ։
2014-ի հունիսի 13-ին, Կոալիցիա կուսակցության համագումարում, Կատայնենը իր հրաժեշտի խոսքում ասաց, որ «կարողացավ իրականացնել իր երազանքները» և շատ բան արեց որպես կուսակցության նախագահ, վարչապետ և ֆինանսների նախարար ։ Հունիսի 14-ին Ալեքսանդր Ստուբբը ընտրվեց կուսակցության նոր նախագահ ․ Հունիսի 16-ին Կատայնենը ներկայացրեց իր հրաժարականը վարչապետի պաշտոնից, որը հաստատեց Ֆինլանդիայի Նախագահ Սաուլի Նինիստոն ։ Հունիսի 24-ին Ֆինլանդիայի նախագահ Սաուլի Նիինիստոն հաստատեց Կատայնենի հրաժարականը և նշանակեց նոր կաբինետ Ալեքսանդր Ստուբի գլխավորությամբ ։
Աշխատանք Եվրոպական հանձնաժողովում
2014 թվականի հուլիսի 16-ին Եվրախորհրդարանը Կատայնենին հաստատեց որպես Ֆինանսների եվրոպական կոմիսար (քվեարկության արդյունքներ՝ 421 կողմ, 170 դեմ ձայներ)։ Այս պաշտոնում նա փոխարինեց Ֆինլանդիայից ժամանած մեկ այլ քաղաքական գործչի՝ Օլի Ռենին, որը լքեց իր պաշտոնը Եվրախորհրդարանում ընտրվելու կապակցությամբ և հուլիսի 1-ին ընտրվեց Եվրախորհրդարանի նախագահի տեղակալ ։ Պլանավորվում է, որ Կատայնենը կմնա որպես Ֆինանսների հանձնակատար՝ մինչև 2014 թվականի հոկտեմբերի վերջ (այսինքն՝ մինչ Բարոզոյի երկրորդ Եվրոպական հանձնաժողովի լիազորությունների ավարտը) ։
2014 թվականի սեպտեմբերի 10-ին հայտարարվեց Եվրոպական խորհրդարանի կազմը, որը նոյեմբերից ղեկավարում էր Ժան Կլոդ Յունկերը․ Կատայնենը նշանակվել է զբաղվածության, տնտեսական աճի, ներդրումների և մրցունակության հարցերով եվրոպական հանձնակատար, ինչպես նաև Եվրոպական հանձնաժողովի փոխնախագահներից մեկը ։ Հոկտեմբերի 22-ին Եվրախորհրդարանը հաստատեց հանձնաժողովի նոր կազմը ։
2019 թվականի հոկտեմբերի 31-ին ավարտվում են հանձնաժողովի լիազորություններն։
Եվրահանձնաժողովից հետո
2019 թվականի սեպտեմբերի 20-ին նա նշանակվեց Sitra-ի՝ Ֆինլանդիայի պետական նորարարական ֆոնդի 800 միլիոն եվրո կապիտալով տնօրեն․ 2020 թվականի սկզբին Կատայնենը կսկսի իր պարտականությունները ։
Ընտանիք
Կինը (2003 թվականից)՝ Մերվի Մարիկա Կատայնեն, ծնված Կույտտինեն։ 2005 թվականին նրանք ունեցան դուստր՝ Սաարան, 2008 թվականին՝ իրենց երկրորդ դուստրը ՝ Վերաան ։
Արտաքին հղումներ
Կատեգորիա:21-րդ դարի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:Ֆինլանդիայի վարչապետներ
Խաչափարախ
Խաչափարախ, նախկինում միջնադարյան հայաբնակ գյուղ ներկայիս Ադրբեջանական Հանրապետության Նախիջևանի Հանրապետության Ջուղայի շրջանի տարածքում։
Անվան ծագում
Խաչափարախ է անվանվել մոտակայքում գտնվող սուրբ Խաչ վանքի փարախատեղ լինելու պատճառով ։
Աշխարհագրություն
Խաչափարախ գյուղը գտնվում էր պատմական Մեծ Հայքի Սյունիք նահանգի Երնջակ գավառում, Ապրակունիսից 6-7 կմ դեպի հյուսիս հեռավորության վրա, Երինջակ գետի ստորին հոսանքում, նրա աջ ափին, բարձրադիր վայրում ։
Բնակչություն
1906 թվականին գյուղում բնակվում էին 726 հայ և ադրբեջանցի բնակիչներ։ 1970 թվականից գյուղը բնակեցված էր միայն ադրբեջանցիներով։
Կրթություն
Գյուղում մինչև հայերի լքելը գործում էր տարրական դպրոց։
Ապրելակերպ
Տեղացիների հիմնականում զբաղվում էի անասնապահությամբ և այգեգործությամբ։
Հուշարձան
Գյուղից արևելք նրա սահմանին կից եղել էր Երնջակի սուրբ Կարապետ վանքը։ Գյուղը ուներ եկեղեցի, որը 1906 թվականը գտնվում էր արդեն ավերակներ վիճակում։
Լևոն Մուրադով (քանդակագործ)
Լևոն Մուրադով (Մուրադյան),, Ֆրանսահայ քանդակագործ, ռեալիստ արվեստագետ, հիմնականում հետևել է դիմաքանդակի ժանրին։
Կյանք և ստեղծագործական ուղի
Լևոն Մուրադյանը ծնվել է 1893 թվականին՝ Թիֆլիսում, այստեղից մեկնել է Փարիզ 1926 թվականին, ուսանել է Է․Ա․Բուրդելի մոտ, ապա աշխատել Շ․Դեսպիոյի ղեկավարությամբ ։ Պատանեկան և վաղ երիտասարդության տարիների մասին քիչ բան է հայտնի։ Ապրելով Փարիզում՝ Մուրադովը հետևել է դիմաքանդակի ժանրին, նաև ստեղծել է կանանց մերկ մարմիններ՝ քանդակի և գծանկարի ձևով։ Նկարել է նաև պեյզաժներ՝ գունանկարի ժանրում։ Ամբողջ կյանքում արարելով Փարիզում՝ չի կրել այնտեղ տարածված որևէ ուղղության, որևէ արվեստագետի ազդեցությունը։ Նա պահպանել է իր անհատականությունը։ Դիմաքանդակի ժանրում Մուրադովը ռեալիստ է, պահպանել է կերպարի անհատականությունը, նմանությունը, հուզական ապրումները։ Նրա ստեղծած կերպարները տարբերվող են, ճշմարտացի։
Քանդակներ
Նրա դիմաքանդակները կատարվել են գլխաքանդակի ձևով, տարբեր ծեփվածքով։ Վաղ գործերում առանձնացել է «Ինքնադիմաքանդակը»։ Այս քանդակը արտահայտիչ է, դիմագծերը թվում են կենդանի, շնչավորված։ Դեմքի ուրվագծերը պլաստիկ են ու ճշգրիտ մշակված, նաև դեմքի ողորկ մասերը, ականջի ռելիեֆը, գեղանկարչորեն ծեփված այտերը, ճակատը, ակնախոռոչներն ու պարանոցը։ Նրա գործերում առաջնային տեղ է տրված բովանդակությանը։ «Գյոթեի գլխաքանդակը» մշակված է դասական ձևով։ Բնորդից քանդակելու սովոր արվեստագետը ստեղծել է Գյոթե մտավորականի կերպարը, կտավը կարելի է որակել որպես «արձանացած միտք»։
«Շոթա Ռուսթավելու գլխաքանդակը» ստեղծվել է երևակայությամբ, հարազատ է մնացել Ռուսթավելու հայրենիքում ստեղծված դիմաքանդակներին։ Պակասում է միայն կենդանի մոդելից արված քանդակին բնորոշ դիմագծերի պլաստիկան։
«Բեթհովենը» քանդակը կատարված է բարձրաքանդակի ձևով։
1948 թվականին Մուրադովը մեկնել է Եգիպտոս։ Այստեղ արված քանդակները աչքի են ընկնում տեխնիկայի բազմազանությամբ։
Մուրադովը ստեղծել է նաև կանանց մերկ մարմինների արձաններ։ Այդ մերկ ֆիգուրները ինքնաստեղծ են, կատարվել են դասական ոճով, դրանցից են՝
Մուրադովի ստեղծագործուոյուններում առանձնանում է «Անդրանիկ զորավարի հեծյալ արձանը», որը դրված է Փարիզի Պեր-Լաշեզ գերզեմանատանը՝ Անդրանիկի գերեզմանին։ Արձանը ներկյացնում է Անդրանիկ զորավարին՝ ձիուն նստած, պատրաստ գրոհի։
Գծանկարներ
Մուրադովը նաև ստեղծել է նկարչական արվեստի գործեր։ Դրանք սակայն կրել են Վերածնության և ժամանակակից նկարիչների ազդեցությունը։ Մուրադովի կատարմամբ հայտնի են հետևյալ գործերը՝
Ծանոթագրություններ
Կատեգորիա:Ֆրանսահայ քանդակագործներ Կատեգորիա:Սփյուռքահայ արվեստագետներ Կատեգորիա:Հայաստանի ազգային պատկերասրահի նկարներ Կատեգորիա:Ֆրանսահայ նկարիչներ
Քեթի Գարբի
Քեթի Գարբի (Καίτη Γαρμπή, իսկական անունը՝ Եկատերինի Գարբի (Αικατερίνη Γαρμπή, ),  հույն երգչուհի։
Կենսագրություն
Քեթի Գարբին ծնվել է 1961 թվականի հունիսի 8-ին Աթենքում։ Նա իր երգարվեստի կարիերան սկսել է կրտսեր քրոջ՝ Լիանայի հետ՝ Garbi Sisters խմբում, երբ նա տասնհինգ տարեկան էր, իսկ Լիանան՝ տասներեք։ Երիտասարդ տարիքի պատճառով հայրը դեմ էր, որ նրանք աշխատեն, բայց չի ցանկացել խոչընդոտել նրանց խոստումնալից ապագայի ճանապարհին։
Այնուհետև Քեթի Գարբին որոշել է թողնել դուետի աշխատանքը և ձայնագրել իր առաջին սոլո սինգլը «Sain Trope», որը շատ արագ հիթ է դարձել։ 1987 թվականին նա հայտնվել է «Τα Δεκα Δεκαρια» («Տասը Տասնյակ») հավաքածուում՝ սկսնակ արվեստագետների հետ, ինչպիսիք են Մանտոն, Պոլինան, Սոֆիա Վասսուն և Լավրենտիս Մախերիցասը։ Այս ալբոմը մեծ հաջողություն է ունեցել, և 1989 թվականին թողարկվել է երկրորդ մասը, որի վրա արդեն կար Գարբիի երկու ստեղծագործություն՝ «Αχ, αυτό μ' αρέσει» («Ախ, սա է դուր գալիս») և «Ζω να σ'αγαπώ» («Ապրել սիրահարվելու համար»)։ Այս երգերը Քեթիի վրա ուշադրություն են հրավիրել CBS Records ձայնագրման ընկերության ներկայացուցիչներից, և շուտով երգչուհին պայմանագիր է կնքել լեյբլի հետ և թողարկել իր դեբյուտային ալբոմը, որը կոչվում էր «Πρόβα» («Փորձը»)։ Դրան հաջորդել է 1990 թվականին «Γυαλιά Καρφιά» («Ակնոցներ եղունգներ») և 1991 թվականին «Ένταλμα Συλλήψεως» («Կալանքի օրդեր») ալբոմների թողարկումը։
1993 թվականին երգչուհին իր երկիրը ներկայացրել է Եվրատեսիլ երգի մրցույթում «Ελλάδα, χώρα του φωτός» («Հունաստան, լույսի երկիր») երգով և գրավել իններորդ տեղը ։ Հաջողության արդյունքում Քեթի Գարբին 1993 թվականին թողարկել է «Ως Τον Παράδεισο» («Ինչպես դրախտում») պլատինե ալբոմը, իսկ 1994 թվականին՝ «Ατόφιο Χρυσάφι» («Մաքուր ոսկի») կրկնակի պլատինե ալբոմը։ Հաջորդ՝ «Αρχίζω Πόλεμο» («Պատերազմ եմ սկսում») ալբոմը, 1996 թվականին դարձել է առավել հաջողակ և երեք անգամ արժանացել պլատինե հավաստագրի։ Քեթիի ութերորդ ստուդիական ալբոմը՝ «Ευαισθησίες» («Զգայունակություն»), հասել է նույն արդյունքների։ Կոմպոզիտորը Ֆիվոսն է։
Ամենավաճառվող ալբոմը տասնմեկերորդ ալբոմն է՝ 2000 թվականին վերնագրված «Το Κάτι» («Ինչ-որ բան»), որը չորս անգամ դարձել է պլատինե։
Քեթի Գարբիի առ այսօր վերջին՝ տասնութերորդ՝ «Pazl»  ալբոմի թողարկումը տեղի է ունեցել 2011 թվականի փետրվարի 18-ին։ Իր ավելի քան քսան տարվա երաժշտական ​​գործունեության ընթացքում Քեթին դարձել է հույն ամենահաջողակ երգչուհիներից մեկը։
2020 թվականի հոկտեմբերի 2-ին թողարկվել է Քեթի Գարբիի նոր երգը՝ «Σ' Όποιον Αρέσω» («Ով էլ որ ինձ դուր գա») անունով «Բոլորը տարբեր են։ Բոլորը հավասար են»՝ Ֆիվոսի երաժշտությամբ և Panik Platinum-ի խոսքերով։ Սա երրորդ երգն է, որի վրա դրված է կոմպոզիտորի հեղինակային ստորագրությունը 2019 թվականին նրանց ստեղծագործական վերամիավորումից հետո։ Հոկտեմբերի 15-ին այս երգի պրովոկացիոն տեսահոլովակը թողարկվել է Յորղոս Գավալոսի ղեկավարությամբ։ Տեսահոլովակը պարունակում է սոցիալական ազդանշան խտրականության բոլոր ձևերի դեմ և վերջում գրված է «Բոլորը տարբեր են։ Բոլորը հավասար են» ։
Արտաքին հղումներ
Կատեգորիա:Հույն երգչուհիներ Կատեգորիա:Բնօրինակում անաղբյուր հոդվածներ
Կարկանդակիկ
«Կարկանդակիկ» (Пирожок), 1956 թվականի խորհրդային նկարված մուլտֆիլմ, որ ստեղծել է ռեժիսոր Պյոտր Նոսովը ։
Սյուժե
Մուլտֆիլմը պատմում է աշխատասեր Հավիկի և նրա ճուտիկների մասին, որոնք իրենց դաշտում աճեցնում են ցորեն և որոշում են մեծացնել այն, բայց ոչ մի կերպ չեն կարողանում արմատախիլ անեն մեծ կոճղը։ Հավիկը գնում է իր հարևաններ Շարիկի ու Մուրզիկի մոտ՝ օգնություն խնդրելու, բայց նրանք հրաժարվում են օգնել։
Վրա է հասնում աշունը։ Հավիկն ու ճուտիկները հավաքում են բերքը։ Հավիկը թխում է համեղ կարկանդակ, և հոտն զգալով՝ մոտ են վազում ալարկոտ հարևանները։ Բայց տանտիրուհին վռնդում է նրանց՝ նշելով, որ նրանց ոչ ոք չի հրավիրել։ Ճուտերը, ուտելով կարկանդակը, դուրս են գալիս և գոռում նրանց հետևից, որ նրանք պահեն իրենց գդալները, որովհետև իրենք ոչ մի փշուր կարկանդակ չեն տա նրանց։
Դերերը հնչյունավորել են
Կերպարները հնչյունավորած դերասանների անունները լուսագրերում նշված չեն։
(8898) Լիննեա
(8898) Լիննեա (Linnaea), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 29-ին Գարի Էմերսոնի կողմից Գոլդենում ։
Միջին հեռավորությունը Արեգակից կազմում է 2,432963 ա. մ., առավելագույնը մոտենում է 1,9598 ա. մ. հեռավորության վրա և հեռանում 2,9061 ա. մ. ։ Արեգակի շուրջ մեկ ամբողջական պտույտ է կատարում 1386,12 երկրային օրվա ընթացքում, իր ուղեծրով շարժվելով միջինում 0,259717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,99° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Գարի Էմերսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կարկանդակիկ
Վերաթողարկում
1990-ական թվականների կեսերին մուլտֆիլմը թողարկվել են մուլտֆիլմերի հավաքածուում Studio PRO Video և «Союз»-ը։
Գրականություն
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1956 մուլտֆիլմեր Կատեգորիա:Պյոտր Նոսովի մուլտֆիլմեր
Հանս-Յոախիմ Գերկե
Հանս-Յոախիմ Գերկե (Hans-Joachim Gehrke, ), գերմանացի հնագետ, հին աշխահի պատմության համբավավոր մասնագետ։
Կենսագրություն
1961-1965 թվականներին սովորել է Գոսլար քաղաքի գիմնազիայում, այնուհետև 1967-1973 թվականներին պատմություն ու դասական բանասիրություն է ուսումնասիրել Գյոթինգենի Գեորգ Ավգուստի անվան համալսարանում, որտեղ էլ 1973 թվականին հաջողությամբ պաշտպանել է իր պատրաստած ատենախոսությունը և ստացել գիտությունների դոկտորի աստիճան։
1987-ից մինչև 2008 թվականը ներառյալ պրոֆեսորի կոչումով հին աշխարհի պատմություն է դասավանդել Ֆրայբուրգի Ալբերտ-Լյուդվիգի անվան համալսարանում։ Մինչ այդ դասախոսել էր Գյոթինգենի, Վյուրցբուրգի համալսարաններում, ինչպես նաև Բեռլինի Ազատ համալսարանում ։
Ռուս ճանաչված հնագետ և պատմաբան, Ռուսաստանի գիտությունների ազգային ակադեմիայի թղթակից-անդամ, մասնագիտական հեղինակավոր ամսագրերի խմբագիր Ասկոլդ Իվանչիկը Հանս-Յոախիմ Գերկեին բնորոշել է որպես «հին աշխարհի պատմության գերմանացի ժամանակակից ամենահեղինակավոր մասնագետի» («самого авторитетного современного немецкого историка античности») ։
Արտաքին հղումներ
Կատեգորիա:Գերմանացի գիտնականներ Կատեգորիա:Պատմաբաններ Կատեգորիա:Հնագետներ Կատեգորիա:Գերմանացի պատմաբաններ Կատեգորիա:Գերմանացի հնագետներ Կատեգորիա:Պատմական գիտությունների դոկտորներ
Անդերսեն: Կյանքն առանց սիրո
«Անդերսեն։ Կյանքն առանց սիրո» («Андерсен. Жизнь без любви»), գեղարվեստական ֆիլմ, որը նկարահանվել է 2006 թվականին։
Դերասան Վյաչեսլավ Տիխոնովի վերջին դերն է։
Սյուժե
Ֆիլմի սյուժեի հիմքում ընկած է Հանս Քրիստիան Անդերսենի կենսագրությունը, որի ստեղծագործությունը մերժել են գործընկերները, և նա ինքն իրեն մխիթարելու համար սկսել է հեքիաթներ գրել։
«Այստեղ շատ իրական փաստեր կան։ Ես կարդացել եմ հուշեր, հեքիաթասացի օրագիրը, ժամանակակիցների հուշերը։ Անդերսենը հրաշալի ձայն ուներ, 15-16 տարեկանում այն կորել է։ Գրողը իսկապես սիրահարված էր հայտնի շվեդ երգչուհի Ջեննի Լինդին, որի մասին գրել էին, որ նման ձայն կարող է լինել միայն հարյուր տարին մեկ անգամ։ Գիմնազիայի ռեկտորը, ում մարմնավորել է Օլեգ Տաբակովը, իր աշակերտի տաղանդի հանդեպ նույնքան խանդոտ էր։ Իհարկե, ֆիլմում կան հորինվածքներ, որոնց համար մենք չենք ամաչում։ Դա կարող էր գոյություն ունենալ, գուցե և եղել է իրականում»,- ասել է ֆիլմի հեղինակ Էլդար Ռյազանովը ։
Քննադատություն
Ֆիլմը հիշեցնում է նույն թեմայով ավելի վաղ թողարկված ամերիկյան էկրանավորումը՝ «Հանս Քրիստիան Անդերսեն։ Իմ կյանքը որպես հեքիաթ («Hans Christian Andersen: My Life As A Fairy Tale», 2001)։
Արտաքին հղումներ
Կատեգորիա:Ռուսերեն ֆիլմեր Կատեգորիա:Էլդար Ռյազանովի ֆիլմեր Կատեգորիա:2006 ֆիլմեր Կատեգորիա:Հանս Քրիստիան Անդերսեն Կատեգորիա:Ռուսական կենսագրական ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսական մելոդրամա ֆիլմեր
Բերդիկ (այլ կիրառումներ)
Բերդիկ անունը կարող է վերաբերել՝
Էդուարդ Սիրունյան
Էդուարդ Սիրունյան, հայ իդեալիստ փիլիսոփա, Մխիթարյան միաբանության անդամ։
Կենսագրություն
Կատեգորիա:Հայ փիլիսոփաներ Կատեգորիա:Մխիթարյան միաբանության անդամներ
Դիբրովա (գյուղ, Կրասնոլիմանի շրջան)
Դիբրովա (Діброва), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Դիբրովա գյուղում բնակվում էր 329 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոլիմանի շրջանի բնակավայրեր Կատեգորիա:Ուկրաինայի գյուղեր
Նադեժդա Սուսլովա-Գոլուբևայի հուշարձան
Նադեժդա Սուսլովա-Գոլուբևայի հուշարձան (Памятник Надежде Сусловой-Голубевой), հուշարձան Ղրիմի Ալուշտա քաղաքում։ Նվիրված է Ռուսաստանում առաջին կին բժիշկ Նադեժդա Պրոկոֆևնա Սուսլովա-Գոլուբևային (1843-1918)։ Տեղադրվել է 2012 թվականին Պարտիզանսկայա փողոց, 13 հասցեով։
Պատմություն
Նադեժդա Սուսլովան ծնվել է Նիժնի Նովգորոդի նահանգում։ Նա ցանկացել է ընդունվել բժշկական բարձրագույն ուսումնական հաստատություն, սակայն այն ժամանակների օրենքներն արգելում էին կանանց զբաղվել բժշկությամբ։ Այնուամենայնիվ, Սանկտ Պետերբուրգի բժշկական վիրաբուժության ակադեմիայի պրոֆեսորներ Սեչենովը և Բոտկինը 1862 թվականին, բացառության կարգով, թույլ տվեցին երեք կանանց, այդ թվում՝ Ն. Սուսլովային, որպես ազատ ունկնդիրներ ներկա գտնվել իրենց դասախոսություններին,առանց ռազմական նախարարի թույլտվության, որին այն ժամանակ ենթարկվում էր ակադեմիան։ Սակայն 1863 թվականին հաստատվեց նոր կանոնադրություն, որով կանանց արգելվում էր հաճախել դասախոսություններին։ 1864 թվականին Սուսլովան հեռացվեց ակադեմիայից։ Սակայն նա շարունակեց պայքարել և գնաց Շվեյցարիա՝ Ցյուրիխի համալսարանի բժշկական ֆակուլտետում իր կրթությունը շարունակելու, որտեղ ընդունվեց որպես բացառություն։ 1867 թվականին նա փայլուն կերպով պաշտպանեց թեզը Իվան Սեչենովի ղեկավարությամբ և ստացավ «բժշկության, վիրաբուժության և մանկաբարձության դոկտորի աստիճան»։
Սակայն երիտասարդ բժիշկուհու խնդիրներն այդքանով չավարտվեցին։ Ռուսական կայսրությունում կինը չէր կարող լինել բժիշկ, արտերկրում ստացած կրթությունը ուժ չուներ, և իրավունք ստանալու համար հարկավոր էր անցնել հատուկ քննություն։ Սուսլովան հաջողությամբ անցավ նոր փորձությունը։ Նրա բժշկական պրակտիկան փայլուն էր, նա հարգանք էր վայելում ինչպես բժշիկների, այնպես էլ բնակչության շրջանում։
Նադեժդա Պրոկոֆևնան ամուսնու՝ Ալեքսանդր Եֆիմովիչ Գոլուբևի (1836-1926) մոտ Ալուշտա է տեղափոխվել 1892 թվականին։ Այստեղ նա պաշտոնապես չի զբաղվել բժշկական գործունեությամբ, սակայն օգնել է տեղացիներին, բուժման համար գումար չի վերցրել և նրանց դեղերի գումարը վճարել է սեփական գրպանից։
20-րդ դարի վերջում Ալուշտայում ցանկություն էր առաջացել ստեղծելու Ն. Պ. Սուսլովա-Գոլուբևայի թանգարանը և դրա համար 1987 թվականին քանդակվել էր հուշարձան, որն այժմ տեղադրված է հիվանդանոցի պուրակում։ Սակայն թանգարանն այդպես էլ չբացվեց, իսկ հուշարձանը երկար տարիներ մնաց Ալուշտայի Սերգեյ Սերգեև-Ցենսկու գրական հուշաթանգարանի պահեստում։ Միայն 2012 թվականի հոկտեմբերի 12-ին այն տեղադրվեց քաղաքում։ Հուշարձանի հեղինակներն են քանդակագործ Վլադիմիր Վասիլևիչ Պետրենկոն և ճարտարապետ Ալեքսանդր Կուշչևը։
Նկարագրություն
Ամբողջ հասակով կանգնած բժշկուհու քանդակը պատրաստված է սպիտակ մարմարից։ Նրա աջ ձեռքի արմունկը հենվում է ոճավորված սյանը, որի հիմքում գրքեր են, իսկ վերևի մասում բժշկության խորհրդանշանը։ Գրքերի կռնակներին հետևյալ հեղինակների անուններն են. Սոկրատ, Արիստոտել, Վոլտեր, Սեն Սիմոն, Ն. Չեռնիշևսկի, Ա. Գերցեն, Կ. Մարքս։ Հուշարձանի վրա փորագրված են նաև հետևյալ խոսքերը.
Հուշարձանի պատվանդանին փակցված է հուշատախտակ հետևյալ գրությամբ.
Բերդիկ (գյուղ)
Բերդիկ, նախկինում միջնադարյան հայաբնակ գյուղ ներկայիս Ադրբեջանական Հանրապետության Նախիջևանի Հանրապետության Ջուղայի շրջանի տարածքում։
Աշխարհագրություն
Գտնվում է Մեծ Հայքի Սյունիք նահանգի Երնջակ գավառում, Շահկերտ գյուղից 2-3 կմ դեպի արևելք հեռավորության վրա, ձորի մեջ։ Ընդգրկել է շուրջ 200 բնակելի և այլ շինություններ ։
Արամ Ադամյան
Արամ Պողոսի Ադամյան, հայ խորհրդային ինժեներ-քիմիկոս։
Բերդիկ (գյուղ)
Պատմություն
18-րդ դարի վերջերից հայերի հեռանալուց հետո Բերդիկը անմարդաբնակ է և ավերկաների է վելածվել ։
Արամ Ադամյան
Ծանոթագրություններ
Կատեգորիա:Խորհրդային քիմիկոսներ Կատեգորիա:Հայ քիմիկոսներ